་པ་རླབས་ཆེན་མཛད༔ སྟོང་གསུམ་འཇིག་རྟེན་འདི་ ཡི་ ཤར་ ལྷོ་ མཚམས༔ འབྲུག་སྒྲ་
དབྱངས་ལྡན་ཞིང་ཁམས་དག་པ་རུ༔ དེ་བཞིན་གཤེགས་པ་སྐྱེས་བུ་ཁ་ལོ་སྒྱུར༔ བླ་མེད་སྟོན་པ་ལྷ་མིའི་
འདུས་པ་སྐྱོང༔ རྒྱལ་བ་གཟི་བརྗིད་འོད་འཕྲོ་ཞེས་པར་འགྱུར༔ དེ་ཕྱིས་འདུས་པ་ཉི་ཤུ་རྩ་ལྔ་ལ༔
ཤཱཀྱའི་ཞིང་ཁམས་འཕྲུལ་སྣང་གཙུག་ལག་ཁང༔ སྨོན་ལམ་དག་པས་བྱང་སེམས་གཞན་དོན་མཛད༔
འདུས་པའི་མཆོག་གྱུར་འཕགས་པ་འབྱུང་བར་འགྱུར༔ དེ་ནས་འཕོས་ཏེ་སྤྱོད་པ་རླབས་ཆེན་མཛད༔
::,
འཇིག་རྟེན་འདི་ཡི་བྱང་ཤར་མཚམས་སུ་ནི༔ཀུན་མཛད་བདེ་ཆེན་ཡངས་པའི་འཇིག་རྟེན་དུ༔ དེ་བཞིན་
གཤེགས་པ་སྐྱེས་བུ་ཁ་ལོ་སྒྱུར༔ བླ་མེད་སྟོན་པ་བདུན་ཁྲི་འདུས་པ་སྐྱོང༔ རྒྱལ་བ་འོད་ཟེར་དབྱངས་ཞེས་
བྱ་བར་འགྱུར༔ ཤཱཀྱའི་ཞིང་ཁམས་ཡར་འཕྲེང་ཞེས་པ་ནས༔ ་ གསང་སྔགས་ཐེག་ཆེན་དགོངས་པའི་རྣལ་
· 171 ·

༄༅༔ ༔ བཀའ་ཐང་སྡེ་ལྔ་ཞེས་བྱ་བ་བཞུགས་སོ༔
འབྱོརཔ༔ སྔགས་ཀྱི་བདག་པོ་ལྷ་དར་ཞེས་བྱ་འབྱུང༔ དེ་ནས་འཕོས་ཏེ་སྤྱོད་པ་རླབས་ཆེན་མཛད༔
,:,
་ ་
སྟོང་གསུམ་འཇིག་རྟེན་འདི་ཡི་ལྷོ་ཕྱོགས་སུ༔ ཞིང་ཁམས་རྣམ་དག་བྱ་བ་གྲུབ་པ་རུ༔ དེ་བཞིན་གཤེགས་
པ་སྐྱེས་བུ་ཁ་ལོ་སྒྱུར༔ ། ལྷ་མིའི་སྟོན་པ་ལྔ་ཁྲི་འདུས་པ་སྐྱོང་༔ རྒྱལ་བ་ཡོན་ཏན་བཀོད་པའི་འོད་ཟེར་
འགྱུར༔ ཤཱཀྱའི་ཞིང་ཁམས་ལུགས་མདའ་ཞེས་བྱ་རུ༔ གསང་སྔགས་ཐེག་ཆེན་སྤྱོད་པའི་རྣལ་འབྱོར་པ༔
སྔགས་ཀྱི་བདག་པོ་འཛིན་པོ་ཞེས་པ་འབྱུང༔ དེ་ནས་འཕོས་ཏེ་སྤྱོད་པ་རླབས་ཆེན་མཛད༔ སྟོང་གསུམ་
འཇིག་རྟེན་འདི་ཡི་ཤར་ཕྱོགས་སུ༔ ཞིང་ཁམས་རྣམ་དག་འགྱུར་ཐང་ཞེས་པ་རུ༔ དེ་བཞིན་གཤེགས་པ་
སྐྱེས་བུ་ཁ་ལོ་སྒྱུར་༔ བདེ་གཤེགས་པདྨའི་རྒྱལ་པོ་ཞེས་པར་འགྱུར༔ » ལྷ་མིའི་སྟོན་པ་ཁྲི་ཡི་འདུས་པ་སྐྱོང༔
ཤཱཀྱའི་ཞིང་ཁམས་དབུ་རུ་ལྗང་ཞེས་ནས༔ གསང་སྔགས་ཐེག་ཆེན་རིག་འཛིན་རྣལ་འབྱོར་པ༔ སྔགས་ཀྱི་
བདག་པོ་རི་རབ་ལྷུན་ཞེས་འབྱུང༔ དེ་ནས་འཕོས་ཏེ་སྤྱོད་པ་རླབས་ཆེན་མཛད༔ འཇིག་རྟེན་ཞིང་ཁམས་
འདི་ཡི་ཤར་ཕྱོགས་ཀྱི༔ — ཞིང་ཁམས་རྣམ་དག་མངོན་པར་དགའ་བ་རུ༔ དེ་བཞིན་གཤེགས་པ་སྐྱེས་བུ་ཁ་
ལོ་སྒྱུར༔ བླ་མེད་སྟོན་པ་བདུན་ཁྲི་འདུས་པ་སྐྱོང༔ དེ་བཞིན་གཤེགས་པ་བཟང་མཆོག་ཅེས་པར་འགྱུར༔
ཤཱཀྱའི་ཞིང་ཁམས་སྟོད་ལུང་མཚོ་ཞེས་ནས༔ གསང་སྔགས་ཐེག་ཆེན་ཏིང་འཛིན་རྣལ་འབྱོར་པ༔ སྔགས་
ཀྱི་བདག་པོ་རིན་ཆེན་ཞེས་བྱ་འབྱུང༔ དེ་ནས་འཕོས་ཏེ་སྤྱོད་པ་རླབས་ཆེན་མཛད༔ འཇིག་རྟེན་འདི་ཡི་
བླ་མེད་གོང་གི་ངོས༔ སྟེང་ཕྱོགས་དག་པ་སྔགས་ཀྱི་གཞལ་ཡས་སུ༔ དཀྱིལ་འཁོར་གཙོ་བོ་ཁྲོ་བོའི་རྒྱལ་
པོར་འགྱུར༔ ལོངས་སྤྱོད་རྫོགས་པ་ཁྲ་སྤྱང་སྤྲུལ་པས་བསྐོར༔ ཤཱཀྱའི་ཞིང་ཁམས་གཡུ་རུ་གངས་ཞེས་
ནས༔ གསང་སྔགས་ཐེག་ཆེན་སྒྲུབ་པའི་རྣལ་འབྱོར་པ༔ སྔགས་ཀྱི་བདག་པོ་ཡེ་ཤེས་ཞེས་པ་འབྱུང༔
དེ་ནས་འཕོས་ཏེ་སྤྱོད་པ་རླབས་ཆེན་མཛད༔ འཇིག་རྟེན་འདི་ཡི་ལྷོ་ནུབ་མཚམས་སུ་ཡང༔ ཨུ་རྒྱན་ཞིང་
ཁམས་ཐོར་ཅོག་ཅན་གྱི་གླིང༔་ རིག་འཛིན་ཚེ་ལ་མངའ་བརྙེས་མགོན་པོ་ཞེས༔ གྲུབ་པའི་རིག་འཛིན་སྟོང་
ཕྲག་གསུམ་གྱིས་བསྐོར༔ཤཱཀྱའི་ཞིང་ཁམས་བསམ་ཡས་ཕུ་ཞེས་སུ༔ གསང་སྔགས་ཆོས་སྤྱོད་ཏིང་འཛིན་
རྣལ་འབྱོར་པ༔ སྔགས་ཀྱི་བདག་པོ་ཤེས་རབ་ཅེས་བྱ་འབྱུང༔ དེ་ནས་འཕོས་ཏེ་སྤྱོད་པ་རླབས་ཆེན་
མཛད༔ འཛམ་གླིང་འདི་ཡི་ཤར་གྱི་ཕྱོགས་སུ་ནི༔ ཞིང་ཁམས་རང་བྱུང་བདེ་ལེགས་ཞེས་པ་རུ༔ དེ
བཞིན་གཤེགས་པ་སྐྱེས་བུ་ཁ་ལོ་སྒྱུར༔ བླ་མེད་སྟོན་པ་སུམ་སྟོང་འདུས་པ་སྐྱོང༔ རྒྱལ་བ་དཔའ་བོ་མུན་
;,
:.
•
172 ·

༄༅༔ ༔རྒྱལ་པོ་བཀའི་ཐང་ཡིག༔
སངས་ཞེས་པར་འགྱུར༔ ཤཱཀྱའི་ཞིང་ཁམས་ལོང་སྟོད་ཅེས་པ་ན༔ བྱང་སེམས་སྨོན་ལམ་གཞན་གྱི་དོན་ལ་
བརྩོན༔ མ་འོངས་མཁས་པ་གྲགས་ཞེས་འབྱུང་བར་འགྱུར༔ དེ་ནས་འཕོས་ཏེ་སྤྱོད་པ་རླབས་ཆེན་
མཛད༔ ཞིང་ཁམས་རྣམ་དག་ནོར་བུ་སྣང་འོད་དུ༔ དེ་བཞིན་གཤེགས་པ་སྐྱེས་བུ་ཁ་ལོ་སྒྱུར༔ བླ་མེད་
སྟོན་པ་བཞི་ཁྲི་འདུས་པ་སྐྱོང༔ རྒྱལ་བ་ལོངས་སྤྱོད་མཐའ་ཡས་ཞེས་བྱར་འགྱུར༔ ཤཱཀྱའི་ཞིང་ཁམས་
བཟང་པོ་ཡུལ་ཞེས་ནས༔ གསང་སྔགས་ཐེག་ཆེན་སྤྱོད་པའི་རྣལ་འབྱོར་པ༔ སྔགས་ཀྱི་བདག་པོ་དར་པོ་
ཞེས་པ་འབྱུང༔ དེ་ནས་འཕོས་ཏེ་སྤྱོད་པ་རླབས་ཆེན་མཛད༔ སྟོང་གསུམ་འཇིག་རྟེན་འདི་ཡི་ལྷོ་ཕྱོགས་
སུ༔ ཞིང་ཁམས་རྣམ་དག་ཡོན་ཏན་དཔལ་ཞེས་སུ༔ དེ་བཞིན་གཤེགས་པ་སྐྱེས་བུ་ཁ་ལོ་སྒྱུར༔ བླ་མེད་
སྟོན་པ་བདུན་ཁྲི་འདུས་པ་སྐྱོང༔ རྒྱལ་བ་མེ་ཏོག་དཔལ་གྱི་སྙིང་པོར་འགྱུར༔ ཤཱཀྱའི་ཞིང་ཁམས་ངན་
ལམ་དགོན་ཞེས་ནས༔ གསང་སྔགས་ཐེག་ཆེན་སྤྱོད་པའི་རྣལ་འབྱོར་པ༔ སྔགས་ཀྱི་བདག་པོ་དར་མ་ཞེས་
བྱ་འབྱུང༔ དེ་ནས་འཕོས་ཏེ་སྤྱོད་པ་རླབས་ཆེན་མཛད༔ སྟོང་གསུམ་མི་མཇེད་རྡོ་རྗེ་གདན་ཞེས་སུ
དེ་བཞིན་གཤེགས་པ་སྐྱེས་བུ་ཁ་ལོ་སྒྱུར༔ བླ་མེད་སྟོན་པ་སེང་གེ་སྒྲ་ཞེས་འབྱུང༔ འདུས་པའི་ཚོགས་ལ་
དང་པོ་བདུན་ཁྲི་སྐྱོང༔ ཤཱཀྱའི་ཞིང་ཁམས་སྙེ་མོ་ཞེས་པ་ནས༔ གསང་སྔགས་ཐེག་ཆེན་སྤྱོད་པའི་རྣལ་
འབྱོར་པ༔ སྔགས་ཀྱི་བདག་པོ་ཉི་མ་ཞེས་པ་འབྱུང༔ དེ་ནས་འཕོས་ཏེ་སྤྱོད་པ་རླབས་ཆེན་མཛད༔
"
སྟོང་གསུམ་འཇིག་རྟེན་འདི་ཡི་བྱང་ཕྱོགས་ཀྱི༔དཔལ་དབྱངས་སྙིང་པོ་ཞེས་པའི་ཞིང་ཁམས་སུ༔ དེ་
བཞིན་གཤེགས་པ་སྐྱེས་བུ་ཁ་ལོ་སྒྱུར༔ བླ་མེད་སྟོན་པ་བཞི་ཁྲི་འདུས་པ་སྐྱོང༔ དེ་བཞིན་གཤེགས་པ་
འཇིག་རྟེན་མགོན་ཞེས་འགྱུར༔ ཤཱཀྱའི་ཞིང་ཁམས་གྲྭ་ཕྱི་མཁར་ཞེས་ནས༔ གསང་སྔགས་ཐེག་ཆེན་སྤྱོད་
པའི་རྣལ་འབྱོར་པ༔ སྔགས་ཀྱི་བདག་པོ་ནམ་མཁའ་ཞེས་པ་འབྱུང༔ དེ་ནས་འཕོས་ཏེ་སྤྱོད་པ་རླབས་
ཆེན་མཛད༔ འཇིག་རྟེན་འདི་ཡི་བྱང་གི་ཕྱོགས་སུ་ཡང་༔ རྣམ་དག་ཞིང་ཁམས་བྱང་ཆུབ་ཀློང་ཡངས་སུ༔
དེ་བཞིན་གཤེགས་པ་སྐྱེས་བུ་ཁ་ལོ་སྒྱུར༔ བླ་མེད་སྟོན་པ་བཞི་སྟོང་འདུས་པ་སྐྱོང༔ དེ་བཞིན་གཤེགས་པ་
སྐྱབས་སྦྱིན་རྡོ་རྗེར་འགྱུར༔ ཤཱཀྱའི་ཞིང་ཁམས་བསམ་ཡས་ཞེས་པ་ནས༔ ཐེག་ཆེན་སྐྱེས་མཆོག་གསང་
སྔགས་རྣལ་འབྱོར་པ༔ སྔགས་ཀྱི་བདག་པོ་ཁྲི་ཞེས་བྱ་བ་འབྱུང༔ དེ་ནས་འཕོས་ཏེ་སྤྱོད་པ་རླབས་ཆེན་
མཛད༔ འཇིག་རྟེན་འདི་ཡི་ལྷོ་ནུབ་མཚམས་སུ་ཡང་༔ ཞིང་ཁམས་རྣམ་དག་རིན་ཆེན་ཆུ་གླིང་དུ༔ དེ་
· 173
4

༄༅༔ ༔ .བཀའ་ཐང་སྡེ་ལྔ་ཞེས་བྱ་བ་བཞུགས་སོ༔
བཞིན་གཤེགས་པ་སྐྱེས་བུ་ཁ་ལོ་སྒྱུར༔ བླ་མེད་སྟོན་པ་བཞི་ཁྲི་འདུས་པ་སྐྱོང༔ དེ་བཞིན་གཤེགས་པ་
དཔལ་བཟང་ཞེས་པར་འགྱུར༔ ཤཱཀྱའི་ཞིང་ཁམས་དབུ་རུ་རྒྱལ་ཞེས་ནས༔ གསང་སྔགས་དོན་དམ་ཐེག་
ཆེན་རྣལ་འབྱོར་པ༔ སྔགས་ཀྱི་བདག་པོ་བདེ་འབུམ་ཞེས་པ་འབྱུང༔ དེ་ནས་འཕོས་ཏེ་སྤྱོད་པ་རླབས་
ཆེན་མཛད༔ འཇིག་རྟེན་འདི་ཡི་ཤར་ལྷོ་མཚམས་སུ་ནི༔ ཞིང་ཁམས་རྣམ་དག་འབྲུག་སྒྲ་དབྱངས་ཞེས་
སུ༔ དེ་བཞིན་གཤེགས་པ་སྐྱེས་བུ་ཁ་ལོ་སྒྱུར༔ བླ་མེད་སྟོན་པ་བདུན་སྟོང་འདུས་པ་སྐྱོང༔ རྒྱལ་བ་
དཔལ་གྱི་བློ་གྲོས་མགོན་ཞེས་འགྱུར༔ ཤཱཀྱའི་ཞིང་ཁམས་དབུ་རུ་ཞེས་པ་ནས༔ ཞིང་ཁམས་རྣམ་དག་ཆོས་
བྱེད་ཅེས་པ་རུ༔ ཐེག་ཆེན་དོན་དམ་གསང་སྔགས་རྣལ་འབྱོར་པ༔ སྔགས་ཀྱི་བདག་པོ་དཔལ་ཞེས་བྱ་བ་
འབྱུང༔ དེ་ནས་འཕོས་ཏེ་སྤྱོད་པ་རླབས་ཆེན་མཛད༔ འཇིག་རྟེན་འདི་ཡི་བྱང་ཤར་མཚམས་སུ་ནི༔
ཆོས་མཆོག་འབྱུང་གནས་ཞེས་བྱའི་ཞིང་ཁམས་སུ༔ དེ་བཞིན་གཤེགས་པ་སྐྱེས་བུ་ཁ་ལོ་སྒྱུར༔བླ་མེད་
སྟོན་པ་བཞི་སྟོང་འདུས་པ་སྐྱོང༔ བདེ་གཤེགས་བློ་གྲོས་རིན་ཆེན་ཞེས་པ་འབྱུང༔ ཤཱཀྱའི་ཞིང་ཁམས་དབུ་
རུ་སྟོད་ཅེས་ནས༔ གསང་སྔགས་ཐེག་ཆེན་དོན་དམ་རྣལ་འབྱོར་པ༔ སྔགས་ཀྱི་བདག་པོ་རིམ་པ་ཞེས་པ་
འབྱུང༔ དེ་ནས་འཕོས་ཏེ་སྤྱོད་པ་རླབས་ཆེན་མཛད༔ སྟོང་གསུམ་འདི་ཡི་ནུབ་ཀྱི་ཕྱོགས་སུ་ཡང༔
ཞིང་ཁམས་ཞི་བའི་སྙིང་པོ་དཔལ་ཞེས་སུ༔ དེ་བཞིན་གཤེགས་པ་སྐྱེས་བུ་ཁ་ལོ་སྒྱུར༔བླ་མེད་སྟོན་པ་ཁྲི་ཡི་
འདུས་པ་སྐྱོང༔ བདེ་གཤེགས་རྒྱལ་བ་ཉི་འོད་དཔལ་མགོན་ཞེས༔ ་འཇིག་རྟེན་མཁྱེན་པའི་སངས་རྒྱས་
འབྱུང་བར་འགྱུར༔ ཞིང་ཁམས་རྣམ་དག་ཆོས་མཆོག་འབྲི་ཞེས་ནས༔ སྔགས་ཀྱི་ཏིང་འཛིན་བརྙེས་པའི་
རྣལ་འབྱོར་པ༔ དོན་དམ་ཡེ་ཤེས་དགོངས་པ་མངའ་བརྙེས་པ༔ སྔགས་ཀྱི་བདག་པོ་རིན་ཆེན་ཞེས་པ་
འབྱུང༔ དེ་ནས་འཕོས་ཏེ་སྤྱོད་པ་རླབས་ཆེན་མཛད༔ སྟོང་གསུམ་འཇིག་རྟེན་འདི་ཡི་ཤར་གྱི་ཕྱོགས༔
ཞིང་ཁམས་རྣམ་དག་མངོན་པར་དགའ་བ་རུ༔ དེ་བཞིན་གཤེགས་པ་སྐྱེས་བུ་ཁ་ལོ་སྒྱུར༔ བླ་མེད་སྟོན་པ་
ལྷ་དང་མི་ཡི་ལྷ༔ རྒྱལ་བ་ཀློང་ཡངས་རྒྱལ་མཚན་ཞེས་པར་འགྱུར༔ སྔ་ཕྱི་འདུས་པ་འབུམ་ཕྲག་གསུམ་དུ་
འབྱུང༔ ཤཱཀྱའི་ཞིང་ཁམས་ཀོང་པོ་ཆུ་དར་ནས༔ གསང་སྔགས་ཐེག་ཆེན་སྤྱོད་པའི་རྣལ་འབྱོར་པ༔
སྔགས་ཀྱི་བདག་པོ་རྡོ་རྗེ་མགོན་ཞེས་འབྱུང༔ དེ་ནས་འཕོས་ཏེ་སྤྱོད་པ་རླབས་ཆེན་མཛད༔ སྟོང་གསུམ་
: ;
འཇིག་རྟེན་འདི་ཡི་བྱང་ཕྱོགས་སུ༔ ཞིང་ཁམས་རྣམ་དག་ལྷ་ཡི་གཞལ་ཡས་ཁང་ བའི་གཤེགས་པ་
•
174 ·

... ༄༅༔ ༔ རྒྱལ་པོ་བཀའི་ཐང་ཡིག༔
་་
སྐྱེས་བུ་ཁ་ལོ་སྒྱུར༔ བླ་མེད་སྟོན་པ་ཁྲི་ཡི་འདུས་པ་སྐྱོང༔ རྒྱལ་བ་གཡུང་སྙིང་གཙུག་ཕུད་ཅེས་པ་འབྱུང༔
ཤཱཀྱའི་ཞིང་ཁམས་གཡུ་རུ་གྲྭ་ཞེས་ནས༔ གསང་སྔགས་ཐེག་ཆེན་སྤྱོད་པའི་རྣལ་འབྱོར་པ༔ གནས་དཔོན་
ཀུན་དགའ་ཞེས་པ་འབྱུང་བར་འགྱུར༔ དེ་ནས་འཕོས་ཏེ་སྤྱོད་པ་རླབས་ཆེན་མཛད༔ འཇིག་རྟེན་འདི་ཡི་
ལྷོ་ཡི་ཕྱོགས་སུ་ཡང༔ ཞིང་ཁམས་རྣམ་དག་སྐར་མའི་འོད་ཅེས་སུ༔ དེ་བཞིན་གཤེགས་པ་སྐྱེས་བུ་ཁ་ལོ་
སྒྱུར༔ བླ་མེད་སྟོན་པ་རབ་རྫོགས་ཞེས་བྱ་འབྱུང༔ ཤཱཀྱའི་ཞིང་ཁམས་འགུར་མོ་ཞེས་པ་ནས༔ གསང་
སྔགས་ཐེག་ཆེན་དགོངས་པའི་རྣལ་འབྱོར་པ༔ སྔགས་ཀྱི་བདག་པོ་དཔལ་ཞེས་བྱ་བ་འབྱུང༔ དེ་ནས་
འཕོས་ཏེ་སྤྱོད་པ་རླབས་ཆེན་མཛད༔ འཇིག་རྟེན་འདི་ཡི་སྟེང་གི་ཕྱོགས་སུ་ཡང༔ ཞིང་ཁམས་རྣམ་དག་
དགའ་ལྡན་ཞེས་པ་རུ༔ དེ་བཞིན་གཤེགས་པ་སྐྱེས་བུ་ཁ་ལོ་སྒྱུར༔ བླ་མེད་སྟོན་པ་ལྷ་དང་མི་ཡི་ལྷ༔ རྒྱལ་
བ་རྒྱལ་མཛད་མགོན་པོ་ཞེས་པ་འབྱུང༔ ཤཱཀྱའི་ཞིང་ཁམས་བྱང་ཕྱོགས་ཁམས་ཞེས་ནས༔ གསང༌་སྔགས་
ཐེག་ཆེན་སྤྱོད་པའི་རྣལ་འབྱོར་པ༔ སྔགས་ཀྱི་བདག་པོ་རྒྱལ་བུ་ཞེས་པ་འབྱུང༔ དེ་ནས་འཕོས་ཏེ་སྤྱོད་པ་
རླབས་ཆེན་མཛད༔ འཇིག་རྟེན་འདི་ཡི་བྱང་གི་ཕྱོགས་སུ་ནི༔ ཞིང་ཁམས་ཉི་ཟླ་བཀྲམ་པ་ཞེས་པ་རུ༔
དེ་བཞིན་གཤེགས་པ་སྐྱེས་བུ་ཁ་ལོ་སྒྱུར༔ བླ་མེད་སྟོན་པ་འདུས་པ་སྟོང་ཕྲག་སྐྱོང༔ རྒྱལ་བ་རིན་ཆེན་རང
མཆོག་ཅེས་པ་འབྱུང༔ ཤཱཀྱའི་ཞིང་ཁམས་མདོ་ཁམས་ཞེས་པ་ནས༔ གསང་སྔགས་དོན་དམ་སྤྱོད་པའི་
རྣལ་འབྱོར་པ༔སྔགས་ཀྱི་བདག་པོ་རྡོ་རྗེ་གྲགས་ཞེས་འབྱུང༔ དེ་ནས་འཕོས་ཏེ་སྤྱོད་པ་རླབས་ཆེན་
མཛད༔ སྟོང་གསུམ་འཇིག་རྟེན་འདི་ཡི་བྱང་ཕྱོགས་སུ༔ ཞིང་ཁམས་རྣམ་དག་ཙནྡན་ནགས་ཞེས་སུ༔
དེ་བཞིན་གཤེགས་པ་སྐྱེས་བུ་ཁ་ལོ་སྒྱུར༔ བླ་མེད་སྟོན་པ་སུམ་སྟོང་འདུས་པ་སྐྱོང༔ རྒྱལ་བ་ཡེ་ཤེས་ཀུན་
བཟང་ཞེས་པ་འབྱུང༔ ཤཱཀྱའི་ཞིང་ཁམས་མདོ་སྨད་ཅེས་པ་ནས༔ གསང་སྔགས་ངེས་དོན་སྤྱོད་པའི་རྣལ་
འབྱོར་པ༔ སྔགས་བདག་སྒོམ་པ་ཞི་འོད་ཅེས་པ་འབྱུང༔ དེ་ནས་འཕོས་ཏེ་སྤྱོད་པ་རླབས་ཆེན་མཛད༔
འཇིག་རྟེན་འདི་ཡི་ ཤར་ལྷོའི་མཚམས་སུ་ནི༔ རྣམ་གྲོལ་ཡེ་དག་ཅེས་བྱའི་ཞིང་ཁམས་སུ༔ དེ་བཞིན་
གཤེགས་པ་སྐྱེས་བུ་ཁ་ལོ་སྒྱུར༔ བླ་མེད་སྟོན་པ་བདུན་སྟོང་འདུས་པ་སྐྱོང༔ རྒྱལ་བ་བྱང་ཆུབ་ཡེ་ཤེས་བློ་
གྲོས་འགྱུར༔ གསང་སྔགས་བསྟན་པ་བྱང་གི་ཕྱོགས་སུ་དར༔ ཉི་ཤུ་རྩ་ལྔ་འདུས་པའི་ཕྱི་མ་ཡིས༔ བྱང་
ཕྱོགས་གསང་སྔགསའདི་ཉིད་དར་ཞིང་རྒྱས༔ གསང་སྔགས་ཆེན་པོའི་སྒྲུབ་པ་མང་པོ་འབྱུང༔ ཆོས་འདི་
4
175 .

༄༅༔ ༔བཀའ་ཐང་སྡེ་ལྔ་ཞེས་བྱ་བ་བཞུགས་སོ༔
སྤྱོད་པའི་གང་ཟག་མང་པོ་འབྱུང༔ཐ་མ་བསྟན་པ་བྱང་གི་ཕྱོགས་སུ་དར༔ ཞེས་གསུངས་སོ༔ ཡང་
ཅིག་ཐ་མའི་དུས་སུ་འབྱུང་བ་ནི༔ ལྷ་མིན་ཤིང་ལོའི་ཚལ་ཞེས་བྱ་བ་རུ༔ རྒྱལ་པོའི་ཆོས་ཀྱིས་སེམས་ཅན་
དོན་མཛད་པ༔ དགེ་སློང་རིན་ཆེན་བཙན་པོ་ཞེས་བྱ་ནི༔ ལྔ་ལྡན་དུས་ཀྱི་སྙིགས་མའི་ཐ་ལ་འབྱུང༔
ནང་བློན་ཕྱི་བློན་གདུག་པའི་ཚོགས་ཀྱིས་བསྐོར༔ བཀའ་རྟགས་འཛིན་པའི་དགེ་སློང་ཆེན་པོ་དགུ༔ ཆོས་
ཀྱི་རྒྱལ་སྲིད་ལེགས་པའི་རྒྱལ་མཚན་འཛུགས༔ རེ་རེ་ལ་ཡང་བྱེ་བ་ཕྲག་གིས་བསྐོར༔ ངུར་སྨྲིག་འཛིན་
པའི་རྒྱལ་སྲིད་དར་ཞིང་རྒྱས༔ སྐུ་ཡི་གསོལ་ཀ་ཕྱག་ཆང་སྐུ་གཉེར་ལྔ༔ གུས་པས་པུས་བཙུགས་མདུན་
ནས་བསྙེན་ཅིང་བཀུར༔ བཀའ་ཡི་ནང་བློན་འཕྲིན་ལས་བྱེད་པ་བཅུ༔ རེ་རེ་ལ་ཡང་སྟོང་ཕྲག་གསུམ་
གསུམ་བསྐོར༔ ཕྱི་ནང་བྱ་བྱེད་འཕྲིན་ལས་ཀུན་རྣམས་སྒྲུབ༔ བཀའ་ཡི་ཕྱི་བློན་འཕྲིན་ལས་སྒྲུབ་པ་བརྒྱ༔
རེ་རེ་ལ་ཡང་སྟོང་ཕྲག་རེ་རེས་བསྐོར༔ བསྟན་པའི་འཕྲིན་ལས་དཀའ་བ་དུ་མ་སྤྱོད༔ བཀའ་ཡི་བསྟན་
སྲུང་མོན་བུ་གཤིན་རྗེའི་གཟུགས༔ ལྷ་སྲིན་མཁའ་འགྲོ་བྱེ་བའི་ཚོགས་ཀྱིས་བསྐོར༔བསྟན་པའི་རུ་དྲ་
གདུག་པའི་ཚོགས་རྣམས་འདུལ༔ སྐུ་ཡི་སྐྱོ་བསངས་སེམས་དཔའ་སེམས་མའི་ཚོགས༔ གུས་ཤིང་དུང་
པས་གདམས་པའི་སྙིང་པོ་ལེན༔ ཐ་མའི་དུས་སུ་དར་ཞིང་རྒྱས་པར་འགྱུར༔ ཞེས་ཕྱི་མའི་དུས་སུ་བསྟན་
་་ཇི་ལྟར་འབྱུང་བའི་ལེའུ་སྟེ་བཅུ་དགུ་པའོ༔ ཐྲཐཤྲརྒྱ། རྒྱ། ༔ ༔
::
སློབ་དཔོན་པདྨ་འབྱུང་གནས་ལ༔ མངའ་བདག་མུ་ཏིག་བཙན་པོ་དང༔ ཡུམ་ཆེན་བཙུན་མོས་
ཞུས་པ་ཡི༔ རྒྱལ་པོའི་དཀར་ཆག་ཐང་ཡིག་ཆེན་མོ་འདི༔ ལྡན་མ་རྩེ་མང་བདག་གིས་དཀར་ཤོག་ལོགས་
ལ་བཏབཿ༔ ཐུཐའྲབྱ། ཐྱ། ༔ ༔
སྣང་སྲིད་གཏན་ལ་འབེབས་པའི་ཐང་ཡིག་ཆེན་མོ་ཞེས་བྱ་བ་རྫོགས་སོ༔ ༔གུ་རུ་ཨུ་རྒྱན་གླིང་པས་དགེ་
བ་མཐར་རྒྱས་གླིང་ནས་སྤྱན་དྲངས་པའོ༔༔
176